विकासको व्यवस्थापन सरकारको नेतृत्वमा हुन पर्दछ भन्ने विश्वव्यापी मान्यता हो । विकास प्रकृयामा सरकारको नेतृत्व र सम्बद्ध पक्षको साझेदारीता र स्वामित्वलाई ससम्मान ग्रहण गर्नु पर्दछ भन्ने कुरामा म स्पष्ट छु । यसलाई व्यवहारमा उतार्न प्रदेशभर विकास निर्माणमा संलग्न गैरसरकारी संस्था, सहकारीहरू, समुदाय तथा समुहहरूलाई सम्बद्ध स्थानीय सरकारको समन्वयमा काम गर्न प्रदेश सरकारले निरन्तर रूपमा स्थानीय सरकारलाई घचघच्याई रहने छ ।
